**Računalstvo**

**Obrada teksta - MS Word**

**2. Unos i uređivanje teksta**

2.1. **Unos teksta**

-tekst možemo unositi **tipkovnicom** (ili **dodirnom** tipkovnicom ako nam je otkazala fizička tipkovnica) u **novi** ili **postojeći** dokument

-otvaranjem **novoga** dokumenta počinjemo unos od **početnoga položaja pokazivača** položaja (kursora), a to je **početak prvoga retka**

-u **postojećem** dokumentu je kursor također pri otvaranju na **početku prvoga retka**, ali ga lako možemo **premjestiti** na neki drugi dio dokumenta **lijevim klikom** na željeno mjesto (npr. na kraj 5. retka)

-unosom teksta **pomiče** se i **kursor**

-prilikom unosa **teksta** unose se i neki **znakovi** koji pri uobičajenom prikazu **nisu** vidljivi (npr. za razdvajanje riječi, oblikovanje odlomaka)

-za prikaz tih znakova potrebno je kliknuti na odgovarajuću **ikonu** iz grupe **Polazno>Odlomak**

-naredba se zove **Prikaži/Sakrij** (engl. *Show/Hide*)

-uobičajeno **ne** prikazujemo nevidljive znakove, ali **ponekad** ih trebamo vidjeti (npr. da vidimo oznaku kraja sekcije)

-najčešći **nevidljivi** znakovi su:

* **razmak** (pritisak na **razmaknicu**)

-prikazuje se znakom točkice **·**

-uobičajeno koristimo **samo jedan** razmak za razdvajanje riječi, a **ne više** njih

-upotreba **više** od jednoga znaka stvara **različito razmaknute** riječi što to **nije estetski**, a **smeta** i kod naknadnoga **oblikovanja** teksta

* **početak** i **kraj odlomka** (pritisak na tipku **Enter**)

-prikazuje se znakom **¶**

-koristimo ga **SAMO** za stvaranje **novoga odlomka** (ili **praznoga retka**, tj. praznoga odlomka), a **NE** za prijelaz u **novi redak**

-prijelaz u novi red napravi sam program kada **tekst dodirne desnu marginu** (granicu pisanja)

-ukoliko bi koristili Enter za **kraj svakoga retka**, dobili bismo tekst koji se **ne da poravnati** s desne strane, a to je **neprihvatljivo**

* **kraj retka** (pritisak na kombinaciju tipki **Shift** + **Enter**)

-prikazuje se znakom

-time **nismo** napravili **novi odlomak**, ali je kraj retka prije desne margine teksta

-može se koristiti kada u **istom odlomku** želimo **izdvojiti neki redak** teksta (npr. formula za površinu kruga je u izdvojenom retku)

-**rijetko** se koristi jer se u retku s **malo** teksta i **obostranim** poravnanjem dobiju **veliki** razmaci

* **tabulator** (pritisak na tipku **Tab**)


-služi za stvaranje **većeg razmaka** u redu čija se **veličina** da podesiti (**Polazno->Tabulatori->Pomak tabulatora**)

-prikazuje se znakom **→**

-rijetko se koristi jer su glavnu svrhu tabulatora (**formatirano** pisanje) preuzele **tablice** ili pisanje u **stupcima**

|  |  |  |  |
| --- | --- | --- | --- |
| **nevidljivi znak** | **prikaz** | **tipka** | **namjena** |
| razmak | **·** | razmaknica | odvajanje riječi |
| početak i kraj odlomka | **¶** | Enter | odvajanje odlomaka |
| kraj retka |  | Shift + Enter | skok u novi redak |
| duži razmak | **→** | Tab | odvajanje riječi |


-prikaz tipkovnice s tipkama **posebne namjene** kod unosa



-ukoliko je dio teksta na koji želimo postaviti pokazivač kursora **dosta udaljen** od njegovog **trenutnoga** položaja (npr. trebamo kliknuti tekst koji želimo označiti na 7. stranici, a trenutno nam je kursor na 2. stranici), možemo si **ubrzati** rad upotrebom:

* **tipki**

-služimo se ovim **tipkama**, odnosno **kombinacijama** tipki:



* strelica **ulijevo**

-premještanje kursora **jedan znak ulijevo** (npr. ako je kursor na 3. znaku 2. retka, pomiče se na 2. znak 2. retka)

* strelica **udesno**

-premještanje kursora **jedan znak udesno** (npr. ako je kursor na 3. znaku 2. retka, pomiče se na 4. znak 2. retka)

* strelica **nagore**

-premještanje kursora **jedan red nagore** (npr. ako je kursor na 3. znaku 2. retka, pomiče se na 3. znak 1. retka)

* strelica **nadolje**

-premještanje kursora **jedan red nadolje** (npr. ako je kursor na 3. znaku 2. retka, pomiče se na 3. znak 3. retka)

* **Home**

-premještanje kursora na **početak retka** u kojem se **trenutno** nalazi

* **End**

-premještanje kursora na **kraj retka** u kojem se **trenutno** nalazi

* **Page Up**

-**pomicanje** sadržaja i **premještanje** pokazivača kursora **jedan ekran** (tj. za sadržaj radnog prostora po **visini**) **nagore**

-pomak ovisi o tome koliko je **redaka vidljivo** u radnom području (npr. koliko je zumiranje, veličina fonta i sl.)

* **Page Down**

-**pomicanje** sadržaja i **premještanje** pokazivača kursora **jedan ekran** (tj. za sadržaj radnog prostora po **visini**) **nadolje**

-pomak ovisi o tome koliko je **redaka vidljivo** u radnom području (npr. koliko je zumiranje, veličina fonta i sl.)

* **Ctrl** + **Page Up**

-**pomicanje** sadržaja i **premještanje** pokazivača kursora na **početak prethodne stranice** (npr. ako je kursor na 3. znaku 2. retka 4. stranice, pomiče se na 1. znak 1. retka 3. stranice)

* **Ctrl** + **Page Down**

-**pomicanje** sadržaja i **premještanje** pokazivača kursora na **početak iduće stranice** (npr. ako je kursor na 3. znaku 2. retka 4. stranice, pomiče se na 1. znak 1. retka 5. stranice)

* **Ctrl** + **Home**

-**pomicanje** sadržaja i **premještanje** pokazivača kursora na **početak datoteke**

* **Ctrl** + **End**

-**pomicanje** sadržaja i **premještanje** pokazivača kursora na **kraj datoteke**

|  |  |
| --- | --- |
| **tipka** | **namjena** |
| strelica **ulijevo** | premještanje kursora **jedan znak ulijevo** |
| strelica **udesno** | premještanje kursora **jedan znak udesno** |
| strelica **nagore** | premještanje kursora **jedan red nagore** |
| strelica **nadolje** | premještanje kursora **jedan red nadolje** |
| **Home** | premještanje kursora na **početak trenutnoga retka** |
| **End** | premještanje kursora na **kraj trenutnoga retka** |
| **Page Up** | **premještanje** pokazivača kursora **jedan ekran** **nagore** |
| **Page Down** | **premještanje** pokazivača kursora **jedan ekran** **nadolje** |
| **Ctrl** + **Page Up** | **premještanje** pokazivača kursora na **početak prethodne stranice** |
| **Ctrl** + **Page Down** | **premještanje** pokazivača kursora na **početak iduće stranice** |
| **Ctrl** + **Home** | **premještanje** pokazivača kursora na **početak datoteke** |
| **Ctrl** + **End** | **premještanje** pokazivača kursora na **kraj datoteke** |

* **klizača**

-**klizači** (engl. *Scroll bar*, *Slider*) **mogu biti horizontalni** i **vertikalni**

-njima se **cijeli sadržaj** radnog područja **pomiče** za željeni iznos **gore-dolje** ili **lijevo-desno** (**pokazivač** kursora se time **ne premješta** pa npr. ako je pokazivač kursora bio na 2. znaku 2. retka 4. stranice, a pomaknuli smo sadržaj klizačem nekoliko ekrana nadolje, pokazivač kursora je i dalje gdje je bio: na 2. znaku 2. retka 4. stranice)

-razumljivo, ako **nakon pomicanja kliknemo** na neki dio prikazanoga teksta, **pokazivač** kursora se **pomakne** na njega

-sadržaj **pomičemo** s ciljem **lakšeg nalaženja** traženog dijela dokumenta

-kliknuti **lijevom** tipkom miša možemo na **strelice** na krajevima **klizača, između klizača** i **strelica** na krajevima ili na **klizač** koji **povlačimo** u željenom smjeru

-**pomicanje** na klik je:

* **red** gore-dolje (klikom na **strelicu**, isto kao klikom na strelice **nadolje** i **nagore**)
* **ekran** gore-dolje (klikom **između** klizača i strelice, isto kao upotrebom tipki **Page Up** i **Page Down**)
* **više stranica** gore-dolje (pomicanjem **klizača**)

-slično, na **horizontalnom** ravnalu klikom se **pomičem**o više ili manje **znakova** ulijevo-udesno

-ovisno o **količini** sadržaja i načinu **prikaza** vidimo **jednog** ili **oba** klizača (npr. upotreba velikoga zumiranja, velikih fontova i/ili velikih formata dokumenta uobičajeno rezultira prikazom i horizontalnoga klizača)



* **zumiranja**

-uobičajeno koristimo **smanjeno** zumiranje da bi vidjeli prikaz **više stranica** i **lakše pronašli** i **kliknuli** željeni sadržaj

-najbrže i najbolje je koristiti **gumb zumiranja** (engl. *Zoom*), mada možemo upotrijebiti i **naredbu** za **prikaz više stranica** (**Prikaz->Zumiraj->Veći broj stranica**)

-pomicanjem **klizača** ili klikom na **+** ili **-** biramo **brzo** veličinu **prikaza** dokumenta u opsegu od **10 %** (10 puta smanjeni prikaz strane, vidi se puno sitnih strana dokumenta) do **500 %** (5 puta uvećani prikaz stranice dokumenta, vide se samo pojedina slova ili riječi)

-**iznos** zumiranja piše u **okviru** desno od znaka **+**, a klikom **iznosa** zumiranja otvaramo **dijaloški okvir** u kojem možemo **dodatno** podešavati **veličinu** prikaza (npr. Širina stranice)



-ukoliko unosimo znakove iz nekih **drugih jezika** (npr. njemačkoga), možemo na **programskoj traci** (**dno** ekrana) odabrati **raspored na tipkovnici** za taj jezik ako smo u **Upravljačkoj ploči** omogućili odabir željenoga rasporeda na tipkovnici (npr. pritiskom na tipku **č** s njemačkim rasporedom na tipkovnici dobijemo znak **ö**, a s rasporedom za SAD ispiše se znak **;**)



-za unos **teksta** se služimo i **tipkama**:

* **Caps Lock**

-ova tipka uključuje dugotrajnu (dok ponovno ne pritisnemo tipku) promjenu **velikih** na **mala** slova i **obrnuto** pri čemu kod unosa postavljenoga za **velika** slova svijetli odgovarajući LED **indikator** (Caps Lock LED)

-koristimo je kada je potrebno **duže** unositi **samo velika** slova (npr. tipkanje naslova velikim slovima)

-**svaki** pritisak na tipku **mijenja** stanje unosa **velikih/malih** slova (svijetli/ugašeni LED indikator)

-ukoliko uz aktivirana **velika** slova tipkom **Caps Lock** još držimo i tipku **Shift**, unose se **mala** slova

-tipka Caps Lock utječe **samo na slova**, ali **ne** i na unos **drugih znakova** koji su označeni na nekoj tipki (npr. na tipki V je još i znak @, ali Caps Lock samo prebacuje unos s v na V, a ne utječe na unos znaka @)

* **Shift**

-služi za **kratkotrajno** (dok **držimo** tipku) prebacivanje s **malih** na **velika** slova (ili **obrnuto** ako je uključena tipka **Caps Lock**) ili za unos **znaka** na tipki **iznad osnovnoga** (npr. tipka 3 s pritisnutom tipkom Shift daje ispis znaka #)

-ako želimo promijeniti s **malih** na **velika** slova (ili **obrnuto**), to koristimo samo za **kratko** tipkanje **nekoliko** znakova tako da **ubrzamo** unos (npr. velika početna slova na početku rečenica) dok za **duži** unos velikih **slova** upotrebljavamo tipku **Caps Lock**

* **Ctrl**

-uobičajeno je koristimo za **označavanje** ili **uređivanje** teksta (npr. za kopiranje označenoga sadržaja prečicom Ctrl+ C)

* **Alt**

-upotrebljava se kao **prečica za naredbe** koje **često** koristimo (npr. Alt + H otvara karticu Polazno)

* **Alt Gr**

-koristi se za **unos** znakova **ispod osnovnoga** znaka na tipki (npr. Alt Gr i slovo V daje znak @, Alt Gr i slovo B daje {,…)

-unos drugih **posebnih** znakova vrši se odabirom naredbe za **umetanje simbola** (npr. unos grčkih slova)

|  |  |
| --- | --- |
| **tipka** | **namjena** |
| **Caps Lock** | **duže** prebacivanje unosa **velikih/malih slova** |
| **Shift** | unos **znaka** na tipki **iznad osnovnoga, kraće** prebacivanje unosa **velikih/malih** slova |
| **Ctrl** | **označavanje** ili **uređivanje** teksta |
| **Alt** | **prečica za naredbe** koje **često** koristimo |
| **Alt Gr** | **unos** znakova **ispod osnovnoga** znaka na tipki |

2.2. **Uređivanje teksta**


-ukoliko **postojeći** tekst treba **mijenjati**, služimo se **uređivanjem** (editiranjem) sadržaja

-**uređivanje** teksta uključuje ove **radnje**:

* **označavanje**

-time određujemo koji **dio** teksta možemo **obrađivati** naredbama (**uređivati** i/ili **oblikovati**)

-označeni dio teksta **uokviruje** se, a **pozadina** mu se oboji u **tamniju** boju - uobičajeno je to **siva**, ali to ovisi o **boji pozadine**





-**označavanje** možemo napraviti:

* **mišem** - **uobičajeno**, brže i preciznije
* **tipkovnicom** – **sporije** (uglavnom ju koristimo za **prečice** kod označavanja ili ako miš **ne** funkcionira)


-**označavanje** dijela teksta:

* **bilo koji dio teksta**

-duljina teksta je od **jednoga** znaka do **cijele** datoteke

-pokazivač postavimo na bilo koje **željeno mjesto** u tekstu, pritisnemo i držimo **lijevu** tipku, a miš **pomičemo** u željenom **smjeru**:

* **gore** i **dolje** - dodaju se **reci** teksta
* **lijevo** i **desno** – dodaju se pojedini **znaci**




-možemo **istodobno označavati** i **više dijelova** teksta **proizvoljne** duljine

-da bi to postigli, označimo bilo koji dio teksta povlačenjem miša uz pritisnutu lijevu tipku, pritisnemo i držimo tipku **Ctrl** te **klikom** i držanjem lijeve tipke označavamo **druge** željene dijelove teksta **povlačenjem** miša u odgovarajućem smjeru

-ukoliko su dijelovi teksta koje želimo označiti međusobno dosta **udaljeni** (npr. dio je na prvoj, a ostatak na trećoj stranici) tada uz držanje tipke **Ctrl** označimo one dijelove koje trenutno **vidimo** na ekranu, otpustimo tipku **Ctrl** (ali **ne klikamo** bilo gdje u tekstu!), pomaknemo ili zumiramo **prikaz** na ekranu (npr. vertikalnim klizačem) da **vidimo** dio teksta koji želimo idući označiti pa opet pritisnemo i držimo tipku **Ctrl** te **klikom** i držanjem lijeve tipke označavamo **druge** željene dijelove teksta **povlačenjem** miša u odgovarajućem smjeru


-**bolji** i **brži** način kod odabira **većega** dijela teksta **po redu** (**bez** preskakanja, pogotovo ako zauzima nekoliko stranica) je odabrati proizvoljno veliki **početni ili završni** dio teksta, **pomaknuti prikaz** (ili zumirati) do **krajnje**ga dijela koji želimo označiti (npr. klizačem ili tipkama PageDown) te pritisnuti i držati tipku **Shift** i označiti **krajnji** dio teksta **povlačenjem** miša uz pritisnutu **lijevu** tipku



* **jedna riječ**

-označavamo **dvoklikom** na bilo koji **znak** u toj riječi

-ujedno se označava i **razmak** iza riječi što nije problematično za uređivanje teksta, ali može biti **nepoželjno** za **oblikovanje** (npr. podcrtava se razmak iza riječi, slikanjem umjesto slikanjem)





* **više riječi**


-označene riječi **ne** moraju biti **susjedne**, već se mogu nalaziti **bilo gdje** u tekstu


-odaberemo bilo kojim načinom **jednu** riječ (npr. dvoklikom na nju), pritisnemo i držimo tipku **Ctrl** te **dvoklikom** označavamo **druge** željene riječi

-ukoliko su riječi koje želimo dodati međusobno dosta **udaljene** (npr. jedna je na prvoj, a druga na trećoj stranici) tada uz držanje tipke **Ctrl** označimo one koje trenutno **vidimo** na ekranu, otpustimo tipku **Ctrl** (ali **ne klikamo** bilo gdje u tekstu!), pomaknemo ili zumiramo **prikaz** na ekranu (npr. vertikalnim klizačem) da **vidimo** riječ koju želimo iduću označiti pa opet pritisnemo i držimo tipku **Ctrl** i **dvoklikom** dodajemo željene **riječi**

-**bolji** i **brži** način kod odabira **većega** broja riječi **po redu** (**bez** preskakanja, pogotovo ako one zauzimaju nekoliko stranica) je **dvoklikom** odabrati **prvu** ili **zadnju** riječ, **pomaknuti prikaz** (ili zumirati) do **krajnje** riječi koju želimo označiti (npr. klizačem ili tipkama PageDown), pritisnuti i držati tipku **Shift** i kliknuti **ispred krajnje** riječi

-ako želimo neku označenu riječ **odznačiti** (npr. kliknuli smo pogrešnu riječ kod dodavanja riječi dvoklikom), dok držimo tipku **Ctrl**, kliknemo **jedanput bilo gdje** unutar te riječi





* **jedan redak**

-pomaknemo pokazivač miša na **lijevu marginu ispred željenoga retka** (slika pokazivača se promijeni iz okomite crtice u **kosu** strelicu) i kliknemo **lijevom** tipkom



* **više uzastopnih redaka**


-pomaknemo pokazivač miša na **lijevu marginu ispred željenoga retka** (slika pokazivača se promijeni iz okomite crtice u **kosu** strelicu), kliknemo i držimo **lijevu** tipku te **pomicanjem miša** gore-dolje označavamo **nove** retke


-**početni** redak koji odabiremo mora biti **prvi** ili **zadnji** u nizu redaka koje želimo označiti

-ukoliko su **reci** koje želimo dodati međusobno dosta **udaljeni** (npr. jedan je na prvoj, a drugi na trećoj stranici) tada uz držanje tipke **Ctrl** označimo one koje **trenutno** vidimo na ekranu, otpustimo tipku **Ctrl** (ali **ne klikamo** bilo gdje u tekstu!), pomaknemo ili zumiramo **prikaz** na ekranu (npr. vertikalnim klizačem) da vidimo **redak** koji želimo idući označiti pa opet pritisnemo i držimo tipku **Ctrl** i **klikom** dodajemo željene **retke**

-**bolji** i **brži** način kod odabira **većega broja redaka** (pogotovo ako oni zauzimaju nekoliko stranica) je klikom odabrati **prvi** ili **zadnji redak grupe redaka**, pomaknuti **prikaz** (ili zumirati) do **krajnjega** retka koji želimo označiti (npr. klizačem ili tipkom PageDown), pritisnemo i držimo tipku **Shift** i kliknemo **ispred krajnjega retka** grupe

-ako želimo neki označeni redak **odznačiti** (npr. kliknuli smo pogrešni redak kod dodavanja dvoklikom), dok držimo tipku **Ctrl**, kliknemo **jedanput bilo gdje** unutar toga **retka**






* **više bilo kojih redaka**

-reci mogu biti **bilo gdje**, bilo **po redu** ili **ne**

-pomaknemo pokazivač miša **ispred željenoga retka** i kliknemo **lijevom** tipkom (slika pokazivača se promijeni iz okomite crtice u **kosu** strelicu), pritisnemo i držimo tipku **Ctrl** te **lijevim** klikom (**ispred** retka) **dodajemo** željene retke


-ukoliko su **reci** koje želimo dodati međusobno dosta **udaljeni** (npr. jedan je na prvoj, a drugi na trećoj stranici) tada uz držanje tipke **Ctrl** označimo one koje **trenutno** vidimo na ekranu, otpustimo tipku **Ctrl** (ali **ne klikamo** bilo gdje u tekstu!), pomaknemo ili zumiramo **prikaz** na ekranu (npr. vertikalnim klizačem) da vidimo **redak** koji želimo **idući** označiti pa opet pritisnemo i držimo tipku **Ctrl** i **klikom** dodajemo željene **retke**

-ako želimo neki označeni redak **odznačiti** (npr. kliknuli smo pogrešni redak kod dodavanja dvoklikom), dok držimo tipku **Ctrl**, kliknemo jedanput **bilo gdje** unutar toga **retka**



* **jedan odlomak**

-**dvoklik ispred bilo kojega retka** odlomka (slika pokazivača se promijeni iz okomite crtice u **kosu** strelicu)




* **više odlomaka po redu**

-označimo **jedan odlomak** (prvi ili zadnji), pritisnemo i držimo tipku **Shift** te **lijevim** klikom (**ispred bilo kojega** retka odlomka) odaberemo **krajnji odlomak**

-ukoliko trebamo označiti **puno** odlomaka koji **nisu svi vidljivi** na ekranu tada označimo **prvi** **zadnji** odlomak koji **trenutno** vidimo na ekranu, pomaknemo ili zumiramo **prikaz** na ekranu (npr. vertikalnim klizačem) da **vidimo** krajnji odlomak koji želimo označiti pa pritisnemo i držimo tipku **Shift** i **lijevim** klikom (**ispred bilo kojega** retka odlomka) odaberemo **krajnji odlomak**


-**ne možemo** označiti **više međusobno odvojenih odlomaka** (nakon označavanja početnoga odlomka, klikanjem uz držanje **Ctrl** tipke dodaju se **reci**, a ne odlomci), osim dodavanjem teksta **redak po redak** uz držanje **Ctrl** tipke



* **cijeli dokument**


-možemo ga **označiti**:

* kombinacijom tipki **Ctrl** + **A** (**najbrže** i **najjednostavnije**)
* **držanjem** tipke **Ctrl** i **klikom ispred** bilo kojega **retka**
* **troklikom** ispred **bilo kojega retka** (**nespretno** jer trebamo dovoljno brzo triput kliknuti)



* **naslov ili podnaslov u prikazu strukture** (engl. outline)

-klikom na **grafičku** ili **brojčanu** oznaku ispred **naslova** ili **podnaslova**



* **odustajanje od odabira**

-**klikom** mišem **bilo gdje** u dokumentu **bez držanja** bilo koje tipke

-ponekad to možemo napraviti **zabunom** (npr. kod dodavanja redaka u odabir uz držanje tipke Ctrl, a tipku Ctrl smo pogreškom otpustili prije klika) pa moramo provesti označavanje ispočetka

-zbog toga je **ponekad** bolje označiti manji **dio odvojenih** dijelova teksta pa napraviti uređivanje (ili oblikovanje)

|  |  |
| --- | --- |
| **dio teksta** | **način označavanja** |
| bilo koji dio teksta | pokazivač postavimo na bilo koje željeno mjesto u tekstu, pritisnemo i držimo **lijevu** tipku, a miš **pomičemo** u željenom smjeru (kombiniranje više dijelova teksta uz držanje **Ctrl** tipke) |
| jedna riječ | **dvoklikom** na bilo koji **znak** u toj riječi |
| više riječi (ne nužno po redu) | odaberemo bilo kojim načinom **jednu** riječ (npr. dvoklikom na nju), pritisnemo i držimo tipku **Ctrl** te dvoklikom označavamo **druge** željene riječi (ili uz držanje tipke **Shift** i klikom **krajnje** riječi ako su riječi **po redu**) |
| jedan redak | pomaknemo pokazivač miša **ispred** željenoga retka i **kliknemo** lijevom tipkom |
| više uzastopnih redaka | pomaknemo pokazivač miša **ispred** željenoga retka, kliknemo i držimo **lijevu** tipku te **pomicanjem** miša gore-dolje označavamo nove retke (ili umjesto pomicanja miša, držanjem tipke **Shift** i klikom na **krajnji** redak) |
| više bilo kojih redaka | označimo **jedan** željeni redak, kliknemo **lijevom** tipkom, pritisnemo i držimo tipku **Ctrl** te lijevim klikom **dodajemo** željene retke |
| jedan odlomak | **dvoklikom** ispred bilo kojega **retka** odlomka |
| više odlomaka po redu | označimo **početni** odlomak **dvoklikom**, pritisnemo i držimo tipku **Shift** te klikom odaberemo **krajnji odlomak** |
| cijeli dokument | kombinacijom tipki **Ctrl** + **A**, držanjem tipke **Ctrl** i klikom ispred bilo kojega **retka** ili **troklikom** ispred bilo kojega **retka** |
| naslov ili podnaslov u prikazu strukture (engl. outline) | klikom na **grafičku** ili **brojčanu** oznaku ispred **naslova** ili **podnaslova** |
| odustajanje od odabira | **klikom** mišem **bilo gdje** u dokumentu **bez** držanja bilo koje tipke |

* **brisanje**

-kada nam je dio teksta **nepotreban**, možemo ga **obrisati**

-razlikujemo **brisanje**:

* **neoznačenoga** teksta

-briše se **znak po znak ulijevo ili udesno** od **trenutnoga** položaja tekstnoga **kursora**

-možemo **pritiskati** tipku za **svako** brisanje ili je **držati** nakon prvoga brisanja za **brže** brisanje


-za to upotrebljavamo **tipke**:


* **Backspace**


-briše se **znak ulijevo** od položaja kursora (**uobičajeno** brisanje)

* **Delete**

-briše se **znak udesno** od položaja kursora (**rjeđe** korišteno brisanje)









* **označenoga** teksta

-kada postoji **označeni** tekst (**bilo koliko** teksta, po redu ili s preskakanjem), **sve** označeno se briše pritiskom na tipke **Backspace** ili **Delete** (potpuno je **svejedno** koju od ove dvije tipke koristimo)





-vrlo **slična** operacija brisanju je operacija **izrezivanja**

-nju možemo upotrijebiti **umjesto brisanja**, s time da se na taj način obrisani sadržaj može potom i još negdje **zalijepiti** (**obrisani** se **ne može** dalje upotrijebiti)

* **izrezivanje**

-izrezivanje je postupak sličan **brisanju** (**označeni** dio teksta **nestaje**), ali izrezani tekst se potom može **željeni broj** puta (npr. triput) **zalijepiti** bilo gdje u tekstu

-ukoliko se izrezani tekst zalijepi samo **jedanput**, napravili smo operaciju **premještanja** teksta, dok se **višestrukim lijepljenjem** dodatno obavlja i operacija **umnažanja** označenoga teksta

-izrezivanje je **početna** radnja za operaciju **premještanja** **označenoga** teksta

-premještanje možemo vršiti **unutar iste** datoteke ili između **bilo koje dvije otvorene** datoteke (isto kao i **lijepljenje**)


-**izrezivanje označenoga** teksta možemo postići:


* **prečicom** **Ctrl** + **X**

-**najbrži** i **najčešće** korišteni način

* **desnim** klikom na **bilo koji** dio **označenoga** teksta i odabirom naredbe **Izreži** (engl. Cut)

-**duži** način pa se **manje** koristi jer je potrebno doći mišem nad označeni dio teksta i potom još dvaput kliknuti



* odabirom naredbe **Izreži** iz grupe naredbi **Međuspremnik** na kartici **Polazno** (**Polazno->Međuspremnik->Izreži**)

-**sporije** od ostalih načina pogotovo ako **nije** otvorena kartica **Polazno** pa se **vrlo rijetko** koristi


-**premještanje unutar iste** datoteke možemo postići i tehnikom „**povuci i ispusti**“ (engl. „drag-and-drop“)


-to je upotrebljivo kada je **mjesto premještanja blizu teksta koji premještamo** (npr. obično kada je sve vidljivo na istom dijelu ekrana pa nema potrebe za pomicanjem sadržaja)


-da bi postigli premještanje tom tehnikom, najprije **označimo dio** teksta (**ne više odvojenih** dijelova teksta), postavimo **kursor nad njega** te **pritisnemo i držimo lijevu** tipku

-potom uz **držanje tipke pomičemo miš** u željenom smjeru, a pritom se pojavljuje **oznaka premještanja** (mali **pravokutnik** na dnu pokazivača miša) i **podebljani kursor** koji pokazuje **mjesto** sa čije **lijeve strane** će se pojaviti **premješteni** tekst

-premješteni tekst nakon premještanja **ostaje označen**








-ova tehnika (iako je **brža** od ostalih postupaka premještanja) ipak ima **tri nedostatka**:

* **efikasna** je **samo** ako je tekst **prije i poslije premještanja vidljiv na ekranu** ili je **vrlo blizu**

-u suprotnom, Word **pomalo pomiče sadržaj** kada pokazivačem miša dođemo do **ruba** ekrana, a to je vrlo **sporo**

* **nije primjenjiva** ako tekst moramo premjestiti **unutar neke riječi** jer se tekst može premjestiti **samo na početak** neke **riječi**
* često se događa da tu naredbu **neželjeno** izvršimo u žurbi jer **nakon označavanja i pomicanja** miša **nismo** dovoljno **brzo otpustili tipku** miša


-u tom slučaju najjednostavnije i najbrže je **poništiti zadnju naredbu gumbom** iz alatne trake za brzi pristup na lijevom vrhu prozora


* **kopiranje**


-**kopiranje** je **pripremna** radnja za operaciju **umnažanja označenoga** teksta


-uobičajeno je da kopiramo **samo jedan dio** teksta, a **ne više odvojenih** dijelova

-ako kopiramo i zalijepimo **više odvojenih** dijelova teksta, Word ih zalijepi **svakoga u novi odlomak** (iza svakoga zalijepljenoga dijela je **prazno** do kraja retka) pa je to **nepraktično**










-kopirani tekst se može **željeni broj** puta (npr. triput) **zalijepiti** bilo gdje u tekstu

-**zalijepljeni tekst** se pojavljuje **s lijeve strane** mjesta gdje smo **postavili kursor**

-umnažanje možemo vršiti **unutar iste** datoteke ili između **bilo koje dvije otvorene** datoteke

-**kopiranjem** (ili **izrezivanjem**) se **označeni** dio teksta prebacuje u **privremenu** memoriju nazvanu **međuspremnik** (engl. clipboard) u kojoj se **pamti** tako dugo dok u nju ne stavimo **novi** sadržaj

-međuspremnik može pamtiti i **više kopiranih** (ili **izrezanih**) sadržaja (do **24** njih) ako smo ga otvorili **pokretačem dijaloškoga okvira** u grupi naredbi **Međuspremnik**


-**kopiranje označenoga** teksta možemo postići:

* **prečicom** **Ctrl** + **C**


-**najbrži** i **najčešće** korišteni način

* **desnim** klikom na **bilo koji** dio **označenoga** teksta i odabirom naredbe **Kopiraj** (engl. Copy)

-**duži** način pa se **manje** koristi jer je potrebno doći mišem nad označeni dio teksta i potom još dvaput kliknuti



* odabirom naredbe **Kopiraj** iz grupe naredbi **Međuspremnik** na kartici **Polazno** (**Polazno->Međuspremnik->Kopiraj**)

-**sporije** od ostalih načina pogotovo ako **nije** otvorena kartica **Polazno** pa se **vrlo rijetko** koristi

-slično kao kod **premještanja**, i kod **umnažanja** možemo upotrijebi tehniku „**povuci i ispusti**“, samo što tijekom **pomicanja** miša moramo **držati** pritisnutu tipku **Ctrl**

-na kraju **najprije otpustimo tipku** miša, a tek **potom** tipku **Ctrl**

-za naredbu vrijedi sve napisano kod opisa postupka **izrezivanja**, s time da je malo vjerojatno da ćemo ovu tehniku napraviti **zabunom** jer moramo držati tipku **Ctrl**

* **lijepljenje**

-lijepljenje je **završni** postupak kod operacija **premještanja** ili **umnažanja** sadržaja iz **međuspremnika**

-sadržaj iz **međuspremnika** može se zalijepiti **proizvoljan broj** puta

-vrijede **općenite napomene** napisane kod opisa **premještanja** i **umnažanja**


-**lijepljenje označenoga** teksta možemo postići:


* **prečicom** **Ctrl** + **V**

-**najbrži** i **najčešće** korišteni način (**koristi se način lijepljenja Zadrži izvorišno oblikovanje** koji naknadno možemo **promijeniti**)

* **desnim** klikom na **željeno mjesto** i odabirom naredbe **Mogućnosti lijepljenja:** (engl. Paste options:)

-**duži** način pa se **manje** koristi jer je potrebno triput kliknuti mišem, ali je u prednosti ako želimo odmah odabrati **način lijepljenja**



* odabirom naredbe **Lijepljenje** iz grupe naredbi **Međuspremnik** na kartici **Polazno** (**Polazno->Međuspremnik->Lijepljenje**)

-**sporije** od ostalih načina pogotovo ako **nije** otvorena kartica **Polazno** pa se **vrlo rijetko** koristi

-korisna je ako trebamo **odabrati**:

* **mogućnosti lijepljenja**


-njima se definira **način lijepljenja** sadržaja koji smo **kopirali** ili **izrezali**


-na raspolaganju su nam 4 **vrste lijepljenja**:

* **Zadrži izvorišno oblikovanje**

-tekst koji lijepimo se **ne mijenja** u odnosu na **označeni** (zadržava **iste postavke fonta** (npr. boju i veličinu) i **oblikovanja** (npr. markiranje))

-to je **početna** postavka koju naknadno možemo **promijeniti**







* **Spoji oblikovanje**

-lijepljeni tekst se **prilagođava** promjenom **svojstava fonta** (npr. bojom i podebljanjem) i oblikovanja (npr. markiranjem) **postavkama** fonta na **mjestu** gdje smo postavili **kursor**

-korisno je ako želimo dobiti **slično oblikovanje** teksta kao što je **okolni tekst** oko **mjesta lijepljenja** (**neke** osobine fonta **ostaju nepromijenjene** nakon lijepljenja, npr. podebljanje)







* **Slika**

-time se označeni tekst zalijepi kao **slika** (može se **obrađivati** kao **slika**, ali **ne kao tekst**)

-**rijetko** se upotrebljava







* **Zadrži samo tekst**

-ovim lijepljenjem se dobije **samo tekst** (**sve** ostalo se **odbacuje** (npr. slike, poveznice)) koji je jednak zadanom **fontu** i njegovim **svojstvima** na **mjestu lijepljenja** (npr. boja i vrsta fonta)

-vrlo je korisno za **micanje dodatnih sadržaja** (npr. u tekstu s interneta se ne prenose poveznice i slike)






* **poseban način lijepljenja** (naredba **Posebno lijepljenje…**)

-ovdje možemo (eventualno) odabrati da li se lijepi **sadržaj** (i u kojem **obliku**, npr. kao neoblikovani tekst) ili **poveznica** (link) na njega

-ova naredba se **rijetko** upotrebljava




* **odabrati zadano lijepljenje u programu** (naredba **Postavi zadano lijepljenje…**)


-time se otvara naredba **Mogućnosti** iz kartice **Datoteka** gdje na dijelu **Izrezivanje, kopiranje i lijepljenje** **postavljamo** način na koji želimo da Word **reagira** u različitim situacijama

-ovako postavljena postavka vrijedi **u bilo kojoj datoteci** koju obrađujemo u Wordu, a ne samo u onoj koju smo imali trenutno otvoreno (ovo je **postavka programa**, a **ne datoteke** s tekstom)

-ovdje možemo postaviti nekoliko **korisnih** stavki (npr. kakvo lijepljenje se koristi ako lijepimo unutar istoga ili različitoga dokumenta, da li je stalno vidljiv gumb Mogućnosti lijepljenja nakon lijepljenja (to ostavljamo aktiviranim!) i sl.)



-**nakon lijepljenja** je do aktiviranja **nove** operacije (npr. pisanja teksta) vidljiv **gumb Mogućnosti lijepljenja za naknadni odabir mogućnosti lijepljenja** (u njemu piše Ctrl)




-klikom na njega možemo **isprobati** kako nam se dopada **izgled teksta** nakon određenog načina **lijepljenja** pa na kraju odaberemo **najbolji** (odabirom neke od 4 ikone pojavi se **natpis** s **nazivom** vrste lijepljenja)



-ukoliko se gumb **Mogućnosti lijepljenja** ne makne **odmah** kada počnemo raditi nešto **novo** u Wordu, možemo ga **maknuti** klikom na tipku **Esc**

* **upotrebu međuspremnika za kopiranje, izrezivanje i lijepljenje**

-međuspremnik je dio memorije (engl. *Clipboard*) koji služi za **privremeno pamćenje** do **24** kopirane ili izrezane **stavke** (npr. teksta, ali i drugih sadržaja poput slika)

-u međuspremniku se tekst prikazuje kao **čisti tekst** (samo **osnovni font bez** drugih **svojstava** ili **oblikovanja** (npr. bez podebljanja, boje ili markera), ali se prikazuju ostali **objekti** (npr. slike)

-međutim, **sve** što je **kopirano** ili **izrezano** se **vidi** nakon **lijepljenja** (npr. podebljanja, boje fonta, marker, slike)


-međuspremnik se aktivira klikom na **pokretač dijaloškoga okvira** u grupi naredbi **Međuspremnik** s kartice **Polazno**

-tijekom **kopiranja** ili **izrezivanja** (i **bez otvorenoga** međuspremnika), stavke se **redom** smještaju u **međuspremnik**

-možemo ih koristiti za **lijepljenje** nakon otvaranja međuspremnika

-ukoliko **ne** otvorimo **međuspremnik**, možemo zalijepiti **samo zadnju stavku** koju smo kopirali ili izrezali

-nakon **otvaranja međuspremnika** (pojavljuje se zasebni prozor uz **lijevi** rub radnoga područja)

-na **raspolaganju** su nam:

* **stavke** koje su **zapamćene** u njemu

-na **vrhu** je **zadnja** stavljena, a na **dnu prva** stavljena

-dodavanjem **nove stavke** se kompletan sadržaj međuspremnika **pomiče za jedno** mjesto **nadolje**

-ukoliko je **međuspremnik pun** (**24** stavke), dodavanjem **nove** stavke **briše** se **prva** stavka stavljena u međuspremnik (**najstarija** na **dnu** međuspremnika), sve se **pomiče** za **jedno** mjesto **nadolje**, a na **vrh** se smješta **nova** stavka

-**klikom** na pojedinu **stavku** u međuspremniku, ona se **zalijepi** u datoteku na trenutnom položaju **kursora**


-kada se pokazivač miša postavi **nad stavku bez klikanja**, s **desne** strane se pojavi **gumb sa strelicom** čijom aktivacijom možemo odabrati naredbe **Zalijepi** ili **Izbriši** (**osim** za **slike** za koje **nema** tih naredbi)

-naredba **Zalijepi** identična je **kliku na stavku** pa nije logično koristiti je jer je **brže** lijepljenje klikom na stavku

-s druge strane, naredba **Izbriši** potpuno **uklanja sadržaj stavke**, a sve stavke **ispod** mjesta brisanja se **pomiču** za jedno mjesto **nagore**

-pojedinu **stavku** možemo zalijepiti **proizvoljan** broj puta

* naredba **Zalijepi sve**

-njome se na položaj **kursora** **redom** zalijepe **sve stavke** iz međuspremnika (**najprije najstarija** stavka, a **zadnja** je **najnovija**)

* naredba **Očisti sve**

-time se **obriše sav sadržaj** međuspremnika

* naredba **Mogućnosti**

-ovdje nam je na raspolaganju nekoliko **mogućnosti prikaza** vezanih uz međuspremnik:

* **Automatski prikaži Officeov međuspremnik**

-time se međuspremnik na početku rada u Wordu **automatski** pojavljuje u okviru s **li**jeve strane radnoga područja

-posljedica je **manje prostora** na radnom području, a budući da se međuspremnik ne upotrebljava često, to **nije početna** postavka u Wordu

* **Pokaži Officeov međuspremnik kada se dvaput pritisne Ctrl + C**

-ovo **nije početna** postavka

* **Prikupljaj bez prikaza Officeova međuspremnika**

-ni ovo **nije početna** postavka


* **Prikaži ikonu Officeovog međuspremnika na programskoj traci**

-ovo je **početna** postavka, a zbog nje se u **programskoj traci** (na **dnu ekrana**) prikaže **simbol međuspremnika nad koji** možemo postaviti **pokazivač** miša da bi vidjeli **zauzeće** međuspremnika (npr. 14 od 24)

* **Prikaži stanje uz alatnu traku pri kopiranju**

-i ovo je **početna** postavka kojom se **nad područjem obavijesti** nakratko pojavljuje **žuti okvirić** s porukom da je **nova** stavka **stavljena** u međuspremnik i s prikazom **zauzeća** međuspremnika (npr. 17 od 24)

-ova poruka se pojavljuje i kod **kopiranja** i kod **izrezivanja**, mada naziv naredbe sugerira da se pojavljuje samo kod kopiranja

-treba naglasiti da je **međuspremnik zajednički** za **sve programe iz Officea** pa ako imamo **istovremeno** pokrenute programe iz Officea (npr. Word i Excel), vidimo **sve** što je na njemu stavljeno iz **svih** programa i može se **zalijepiti u sve** programe

-budući da je isti proizvođač Officea i Windowsa (Microsoft), još **neki dijelovi Windowsa** koriste **Officeov međuspremnik** (npr. Alat za izrezivanje)